รัฐบาลไทย-ข่าวทำเนียบรัฐบาล-ปลัดกระทรวงมหาดไทย ตรวจเยี่ยมให้กำลังใจประชาชนและเจ้าหน้าที่ในการดำเนินงานป้องกันและแก้ไขปัญหาอุทกภัยพื้นที่เทศบาลนครปากเกร็ด จังหวัดนนทบุรี
วันเสาร์ที่ 2 ตุลาคม 2564
ปลัดกระทรวงมหาดไทย ตรวจเยี่ยมให้กําลังใจประชาชนและเจ้าหน้าที่ในการดําเนินงานป้องกันและแก้ไขปัญหาอุทกภัยพื้นที่เทศบาลนครปากเกร็ด จังหวัดนนทบุรี
ปลัดกระทรวงมหาดไทย ตรวจเยี่ยมให้กําลังใจประชาชนและเจ้าหน้าที่ในการดําเนินงานป้องกันและแก้ไขปัญหาอุทกภัยพื้นที่เทศบาลนครปากเกร็ด จังหวัดนนทบุรี
วันนี้ (2 ต.ค.64) ที่บริเวณท่าเรือวัดสนามเหนือ เขตเทศบาลนครปากเกร็ด อําเภอปากเกร็ด จังหวัดนนทบุรี นายสุทธิพงษ์ จุลเจริญ ปลัดกระทรวงมหาดไทย ตรวจเยี่ยมพร้อมให้กําลังใจประชาชนและเจ้าหน้าที่การดําเนินงานสร้างเขื่อนป้องกันน้ําท่วมพื้นที่เทศบาลนครปากเกร็ด โดยมี นายสมศักดิ์ ลามอ และนายบุญเสริม ปิ่นกาญจนนาวี รองนายกเทศมนตรีนครปากเกร็ด นายสุทร บุญสิริชูโต ปลัดเทศบาลนครปากเกร็ด นางปริญดา เชาว์อรัญ นางสาวพนารี กิมฮู้ นางสุทารัตน์ อรุณบรรเจิดกุล รองปลัดเทศบาลนครปากเกร็ด นายนพกร หวังพราย ผู้อํานวยการสํานักการช่าง พร้อมหัวหน้าส่วนราชการในสังกัดเทศบาลนครปากเกร็ด ให้การต้อนรับและนําตรวจเยี่ยม
นายสุทธิพงษ์ จุลเจริญ ปลัดกระทรวงมหาดไทย กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ ได้สั่งการไปยังผู้ว่าราชการจังหวัดทุกจังหวัด นายอําเภอ และผู้บริหารองค์กรปกครองส่วนท้องถิ่น ติดตามสภาวะอากาศและสถานการณ์น้ําจากหน่วยงานที่เกี่ยวข้อง เช่น กรมอุตุนิยมวิทยา กรมชลประทาน เป็นต้น พร้อมทั้งสํารวจตรวจสอบความมั่นคงแข็งแรงของแนวป้องกันน้ําท่วม เพื่อป้องกันการเกิดสถานการณ์อุทกภัย ทั้งนี้ หากมีแนวโน้มจะเกิดสถานการณ์ ให้แจ้งเตือนไปยังกองอํานวยการป้องกันและบรรเทาสาธารณภัยในแต่ละระดับและเตรียมการในพื้นที่เสี่ยงภัยเป็นการล่วงหน้า พร้อมแจ้งเตือนประชาชนทราบในทุกช่องทาง รวมถึงแจ้งเตือนระหว่างจังหวัดต้นน้ําและจังหวัดปลายน้ําอย่างใกล้ชิด และในกรณีพื้นที่ประสบสถานการณ์อุทกภัย ให้เร่งสํารวจพื้นที่ ภายใต้การนําของผู้ว่าราชการจังหวัด นายอําเภอ ผู้บริหารองค์กรปกครองส่วนท้องถิ่น พร้อมจัดชุดปฏิบัติการเร่งให้ความช่วยเหลือด้านการดํารงชีพแก่ประชาชนที่ประสบภัยตามวงรอบอย่างต่อเนื่อง รวมถึงประสานหน่วยงานสาธารณสุขให้คําแนะนําประชาชนในการดูแลตนเองจากโรคที่เกิดจากน้ําท่วม เช่น โรคผิวหนัง และโรคเกี่ยวกับทางเดินหายใจ และให้บูรณาการหน่วยงานเป็นทีมช่างเร่งซ่อมแซมบ้านเรือนประชาชนโดยเร็ว
.
ด้าน นายสุทร บุญสิริชูโต ปลัดเทศบาลนครปากเกร็ด กล่าวว่า ขอขอบคุณท่านสุทธิพงษ์ จุลเจริญ ปลัดกระทรวงมหาดไทย ที่ได้มาตรวจเยี่ยมและให้กําลังใจพี่น้องประชาชนและเจ้าหน้าที่ของเทศบาลนครปากเกร็ด ในการดําเนินงานป้องกันแก้ไขปัญหาน้ําท่วม โดยเทศบาลนครปากเกร็ด ให้ความสําคัญในการป้องกันน้ําท่วมและการดูแลทุกข์สุขพี่น้องประชาชนตลอด 24 ชั่วโมง ซึ่งสถานการณ์น้ําที่ขณะนี้มีการปล่อยน้ําจากอําภอบางไทร จังหวัดพระนครศรีอยุธยา ซึ่งคาดว่ามวลน้ําไหลผ่านเขตเทศบาลนครปากเกร็ด ประมาณ 2,300 ลูกบาศก์เมตรต่อวินาที โดยสถานการณ์ทั่วไป เทศบาลนครปากเกร็ดจะสามารถดูแลควบคุมไม่ให้เกิดน้ําท่วมบริเวณเทศบาลนครปากเกร็ดได้ ซึ่งได้มีการวางแผนเตรียมการป้องกันน้ําท่วมมาโดยตลอด นอกจากนี้ ได้มีการสร้างแนวเขื่อนที่จะรับน้ําตลอดพื้นที่ 10 กิโลเมตร ริมแม่น้ําเจ้าพระยา รวมทั้งสร้างคันดิน กั้นกระสอบทราย ไว้ด้วยแล้ว ในส่วนพื้นที่บ้านเรือนประชาชนนอกแนวป้องกันน้ําท่วม ได้มอบหมายให้กองสาธารณสุขและสิ่งแวดล้อม ดูแลช่วยเหลือพี่น้องประชาชน เร่งแจกจ่ายถุงยังชีพตามวงรอบ และส่งเจ้าหน้าที่เข้าไปช่วยยกของขึ้นที่สูง โดยเทศบาลนครปากเกร็ดมีความมั่นใจว่าสามารถดูแลพี่น้องประชาชนในสถานการณ์อุทกภัยได้
นายสุทธิพงษ์ จุลเจริญ กล่าวเพิ่มเติมว่า ขอชื่นชมเทศบาลนครปากเกร็ด ที่ได้สํารวจและ เตรียมความพร้อมระบบในการป้องกันสถานการณ์อุทกภัย ด้วยการจัดทําแนวป้องกันน้ําท่วมที่มีความยาวกว่า 10 กิโลเมตร และจัดทําเขื่อนดินเสริมแนวป้องกันน้ําท่วมบริเวณพื้นที่จุดอับ ซึ่งในภาพรวมอยู่ในสภาพสมบูรณ์ 100% ทั้งนี้ หากพี่น้องประชาชนในจังหวัดต่าง ๆ ได้รับความเดือดร้อนจากสถานการณ์อุทกภัย หรือต้องการขอรับความช่วยเหลือ สามารถติดต่อสายด่วนสาธารณภัย 1784 ตลอด 24 ชั่วโมง หรือแจ้งได้ที่ ศูนย์ดํารงธรรม 1567 ตลอด24 ชั่วโมง เพื่อให้เจ้าหน้าที่ได้รับข้อมูลและรีบไปดําเนินการช่วยเหลือในทันทีต่อไป